Kerala Flood: कोच्चि के नेवल बेस से शुरू हुई यात्री उड़ान, सरकार रख रही है किराये पर नजर  
केरल में अगले 5 दिनों तक बारिश न होने की संभावना 
कोच्चि के नेवल बेस से यात्री उड़ानें भी शुरू हो गई हैं
केंद्र सरकार केरल आने-जाने के लिए हवाई किराये पर निगाह रख रही है
केरल बाढ़ से हुई तबाही से गुज़र रहा है. पिछले कुछ दिनों से सामान्य से कई गुना बारिश झेलने के बाद अब केरल को बरसात से थोड़ी राहत मिलती दिख रही है. मौसम विभाग के मुताबिक अगले 5 दिनों तक बारिश की आशंका ना के बराबर है. ऐसे में राहत और बचाव के काम में तेज़ी आ सकती है. बारिश की आशंका न होने के चलते सारे ज़िलों से रेड अलर्ट हटा लिया गया है. सरकार का ज़ोर ईधन मुहैया कराने पर भी है. ताकि रोज़मर्रा का जीवन पटरी पर लौट सके. त्रिवेंद्रम और एर्नाकुलम से कोलकाता के लिए दो स्पेशल ट्रेनें भी सोमवार को चलेंगी. कोशिश की जा रही है कि सारे रूट पर रेल सेवा को बहाल किया जा सके. सोमवार से कोच्चि के नेवल बेस से यात्री उड़ानें भी शुरू हो गई हैं. 
 
#Kerala: First commercial flight lands at INS Garuda Kochi Naval Air Station after Cochin International Airport got affected due to floods. #KeralaFloodspic.twitter.com/1gpfUeYXBq

VIDEO:  बाढ़ग्रस्त केरल के लिए NDTV का विशेष अभियान